CELEX: 62010TA0540
Language: lv
Date: 2013-01-31 00:00:00
Title: Lieta T-540/10: Vispārējās tiesas 2013. gada 31. janvāra spriedums — Spānija/Komisija (Kohēzijas fonds — Fonda sākotnēji piešķirtā finanšu atbalsta samazinājums projekta četriem posmiem saistībā ar atsevišķu ātrgaitas līnijas, kas savieno Madridi un Francijas robežu, sekciju celtniecību — Lēmuma pieņemšanas termiņš — Regulas (EK) Nr. 1164/94 II pielikuma H panta 2. punkts — Regulas (EK) Nr. 1386/2002 18. panta 3. punkts — Papildu darbi vai pakalpojumi — Jēdziens “neparedzēts apstāklis” — Direktīvas 93/38/EEK 20. panta 2. punkta f) apakšpunkts)

16.3.2013   
            
            
               LV
            
            
               Eiropas Savienības Oficiālais Vēstnesis
            
            
               C 79/13
            
         Vispārējās tiesas 2013. gada 31. janvāra spriedums — Spānija/Komisija
   (Lieta T-540/10) (1)
   
   (Kohēzijas fonds - Fonda sākotnēji piešķirtā finanšu atbalsta samazinājums projekta četriem posmiem saistībā ar atsevišķu ātrgaitas līnijas, kas savieno Madridi un Francijas robežu, sekciju celtniecību - Lēmuma pieņemšanas termiņš - Regulas (EK) Nr. 1164/94 II pielikuma H panta 2. punkts - Regulas (EK) Nr. 1386/2002 18. panta 3. punkts - Papildu darbi vai pakalpojumi - Jēdziens “neparedzēts apstāklis” - Direktīvas 93/38/EEK 20. panta 2. punkta f) apakšpunkts)
   2013/C 79/21
   Tiesvedības valoda — spāņu
   
      Lietas dalībnieki
   
   
      Prasītāja: Spānijas Karaliste (pārstāvji — sākotnēji M. Muñoz Pérez, vēlāk A. Rubio González, advokāti)
   
      Atbildētāja: Eiropas Komisija (pārstāvji — S. Pardo Quintillán un D. Recchia)
   
      Priekšmets
   
   Galvenokārt, prasība atcelt Komisijas 2010. gada 13. septembra Lēmumu C(2010) 6154 par Kohēzijas fonda finansējuma samazinājumu projekta posmiem ar šādiem nosaukumiem: “Ātrgaitas līnija Madride-Saragosa-Barselona-Francijas robeža. Sekcija Lleida-Martorell (platforma). Apakšsekcija IX–A” (CCI 2001.ES.16.C.PT.005), “Ātrgaitas līnija Madride-Saragosa-Barselona-Francijas robeža. Sekcija Lleida-Martorell (platforma). Apakšsekcija X-B (Avinyonet del Penedés-Sant Sadurní d’Anoia)” (CCI 2001.ES.16.C.PT.008), “Ātrgaitas līnija Madride-Saragosa-Barselona-Francijas robeža. Sekcija Lleida-Martorell (platforma). Apakšsekcijas XI-A un XI-B (Sant Sadurní d’Anoia-Gelida)” (CCI 2001.ES.16.C.PT.009), “Ātrgaitas līnija Madride-Saragosa-Barselona-Francijas robeža. Sekcija Lleida-Martorell (platforma). Apakšsekcija IX–C (Sant Sadurní d’Anoia-Gelida)” (CCI 2001.ES.16.C.PT.010) un, pakārtoti, prasība atcelt minēto lēmumu daļā, kas attiecas uz labojumiem, kuri ir piemēroti grozījumiem, kas izriet no trokšņa sliekšņu pārsniegšanas (apakšsekcija IX-A), Santa Oliva (Spānija) pašvaldības pilsētas teritorijas attīstības ģenerālplāna izmaiņām (apakšsekcija IX-A) un atšķirībām ģeotehniskajos nosacījumos (apakšsekcijas X-B, XI-A, XI-B un IX-C), tiktāl, ciktāl Komisijas noteiktā korekciju summa tika samazināta par EUR 2 348 201,96.
   
      Rezolutīvā daļa:
   
   
               1)
            
            
               prasību noraidīt;
            
         
               2)
            
            
               Spānijas Karaliste atlīdzina tiesāšanās izdevumus.
            
         
      (1)  OV C 30, 29.1.2011.